c: text/html

text:
Isifundo 15
Abadala Balinceda Njani Ibandla?
Kwintlangano yethu asinabefundisi babhatalwayo. Kunoko, njengoko kwakunjalo ukuqalisa kwebandla lamaKristu, kumiselwa abaveleli abafanelekayo ukuze ‘baluse umhlambi kaThixo.’ (IZenzo 20:28) Aba badala ngamadoda aqolileyo ngokomoya akhokela ibandla nalalusayo, “kungengakunyanzelwa, kodwa ngokuzithandela; kungekhona ngokuthanda inzuzo yokunganyaniseki, kodwa ngentumekelelo.” (1 Petros 5:1-3) Yintoni abasenzela yona?
Bayasinyamekela baze basikhusele. Abadala bakhokela yaye banceda ibandla ngokomoya. Besazi ukuba nguThixo obanike le mbopheleleko ibalulekileyo, ababalawuli ngegqudu abantu bakaThixo, kunoko, bafuna sonwabe. (2 Korinte 1:24) Kanye njengokuba umalusi enyamekela nganye yezimvu zakhe, abadala bazama ukwazi mntu ngamnye osebandleni.—IMizekeliso 27:23.
Basifundisa indlela yokwenza ukuthanda kukaThixo. Veki nganye, abadala bayafundisa kwiintlanganiso zebandla ukuze bomeleze ukholo lwethu. (IZenzo 15:32) Kwakhona, la madoda azinikeleyo ayakhokela kumsebenzi wokushumayela, esebenza kunye nathi yaye esiqeqeshela zonke iinkalo zobulungiseleli.
Bayasikhuthaza. Ukuze basincede kwizinto zokomoya, abadala basenokuya kuncokola nathi emakhaya okanye kwiHolo yoBukumkani ukuze basincede okanye basithuthuzele ngeZibhalo.—Yakobi 5:14, 15.
Ukongezelela kumsebenzi webandla, abadala abaninzi bayaphangela yaye baneembopheleleko zentsapho ezifuna ixesha nengqalelo yabo. Sifanele sibahloniphe aba bazalwana basebenza nzima.—1 Tesalonika 5:12, 13.
Uyintoni umsebenzi wabadala bebandla?
Ziziphi iindlela abadala abawubonisa ngazo umdla kuthi?
Funda Okungakumbi
Alungelelaniswe Njani Amabandla AmaNgqina KaYehova?
Funda ngendlela esalathiswa nesiyalelwa ngayo ebandleni.
Ubhaptizo Nolwalamano Lwakho NoThixo
Ngawaphi amanyathelo ofanele uwathabathe ukuze ufanelekele ukubhaptizwa? Funda ukuba kuthetha kuthini nendlela olufanele lwenziwe ngayo.

robotstxt: allowed

filter: keep


text:
JULAYI 16, 2014
ERASHIYA
INkundla YaseRashiya Iza Kuwisa Isigwebo: AmaNgqina KaYehova Asenokubanjelwa Ukholo Lwawo
NgoJulayi 28, 2014 iNkundla Yesixeko YaseTaganrog iza kuwisa isigwebo kwityala elithathe iinyanga eziyi-15 lamaNgqina kaYehova ayi-16. Abasemagunyeni baseTaganrog bamangalela amaNgqina kaYehova kuba ehlanganisana ukuze akhonze aze aphinde ashumayele ebantwini—izinto ezenziwa ngamaNgqina kaYehova kuwo onke amazwe. Ukuba la maNgqina aye agwetywa eTaganrog, loo nto iya kubangela nezinye iinkundla zaseRashiya zenze okufanayo kumaNgqina kaYehova.
Fowunela:
UJ. R. Brown, Office of Public Information, tel. +1 718 560 5000
ERashiya: UGrigory Martynov, tel. +7 812 702 2691


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
25 Kwathi ngonyaka wesithoba+ wokuba ngukumkani kwakhe, ngenyanga yeshumi, ngomhla weshumi+ wenyanga leyo, weza uNebhukadenetsare+ ukumkani waseBhabhiloni,+ ewe, yena nawo wonke umkhosi wakhe wamajoni, nxamnye neYerusalem baza bamisa iinkampu ecaleni kwayo bakha nodonga lokungqinga ecaleni kwayo macala onke.+
2 Isixeko sangqingwa de kwaba ngunyaka weshumi elinanye kaKumkani uZedekiya.
3 Ngomhla wesithoba+ wenyanga yesine indlala+ yaba qatha esixekweni, yaye abantu belo lizwe abazange babe nasonka.+
4 Yaye isixeko saqhekezwa,+ onke amadoda emfazwe asaba ngobusuku ngendlela yesango eliphakathi kweendonga ezimbini ezingasemyezweni kakumkani,+ ngoxa amaKhaledi+ ayekumacala onke esixeko; kwaye ukumkani waya+ ngakwicala laseArabha.+
5 Yaye umkhosi wamajoni wamaKhaledi+ wamsukela ukumkani, waza wamfumana+ kumathafa ayinkqantosi aseYeriko;+ kwaye wonke umkhosi wakhe wamajoni wachithwachithwa.
6 Bandula ke bambamba ukumkani+ baza bamnyusa bamsa kukumkani waseBhabhiloni eRibhela,+ ukuze bavakalise isigwebo sakhe.
7 Bababulala ngogonyamelo oonyana bakaZedekiya phambi kwamehlo akhe,+ kwaye amehlo kaZedekiya wawatyhaphaza,+ emva koko wambopha ngamakhamandela obhedu,+ wamzisa eBhabhiloni.+
8 Ngenyanga yesihlanu ngosuku lwesixhenxe lwenyanga leyo, oko kukuthi, unyaka weshumi elinethoba+ kaKumkani uNebhukadenetsare+ ukumkani waseBhabhiloni, uNebhuzaradan intloko yamafanankosi, umkhonzi kakumkani waseBhabhiloni, weza eYerusalem.+
9 Yaye wayitshisa indlu kaYehova+ nendlu kakumkani+ nazo zonke izindlu zaseYerusalem;+ nezindlu zawo onke amadoda abalaseleyo wazitshisa ngomlilo.+
10 Umkhosi wamajoni wamaKhaledi uphela, owawukunye nentloko yamafanankosi, wazidiliza iindonga zaseYerusalem macala onke.+
11 Ke abanye abantu+ ababesele esixekweni nabo babeqhweshile ababeye kukumkani waseBhabhiloni nesihlwele sonke uNebhuzaradan intloko yamafanankosi wabathabathela ekuthinjweni.+
12 Abanye abantu abasweleyo+ belizwe, intloko yamafanankosi yabashiya njengabasebenzi-sidiliya nanjebasebenzi abanyanzelwayo.+
13 Iintsika+ zobhedu ezazisendlwini kaYehova, neenqwelwana+ nolwandle lobhedu+ olwalusendlwini kaYehova, amaKhaledi aluqhekeza lwaziingceba baza ubhedu lwazo baluthwala balusa eBhabhiloni.+
14 Iinkonkxa nemihlakulo nezicima-mlilo neendebe nayo yonke impahla+ yobhedu ababelungiselela ngayo bayithabatha.
15 Intloko yamafanankosi yathabatha ugcedevu nezitya ezazizezegolide yokwenene+ nezo zazizezesilivere yokwenene.+
16 Ke zona iintsika ezimbini, ulwandle olunye neenqwelwana uSolomon awayezenzele indlu kaYehova, akuzange kubekho ndlela yokubuqonda ubunzima bobhedu lwayo yonke le mpahla.+
17 Ukuphakama kwentsika nganye kwakuziikhubhite ezilishumi elinesibhozo,+ yaye iingqukuva+ ezaziphezu kwayo yayizezobhedu; yaye ukuphakama kweengqukuva kwakuziikubhite ezintathu; umnatha ophinyeneyo nerharnati+ macala onke phezu kweengqukuva, zazilubhedu; kwaye intsika yesibini yayikwanjalo phezu komnatha ophinyeneyo.
18 Ngaphezu koko, intloko yamafanankosi yathabatha uSeraya+ umbingeleli oyintloko noZefaniya+ umbingeleli wesibini nabagcini-mnyango abathathu;+
19 yaye esixekweni wathabatha igosa lenkundla elinye elaliphethe amadoda emfazwe, namadoda amahlanu kwabo babenokufikelela kukumkani ababefumaneka esixekweni; nonobhala wentloko yomkhosi, lowo wayehlanganisa abantu belo lizwe, namadoda angamashumi amathandathu ebantwini belo lizwe ababefumaneka esixekweni;+
20 yaye uNebhuzaradan+ intloko yamafanankosi wabathabatha+ waza wabakhapha wabasa kukumkani waseBhabhiloni eRibhela.+
21 Ukumkani waseBhabhiloni wabaxabela+ wababulala eRibhela kwilizwe laseHamati.+ Ngaloo ndlela uYuda wemka kumhlaba wakhe waya ekuthinjweni.+
22 Ke bona abantu+ abasalayo kwilizwe lakwaYuda, abo uNebhukadenetsare ukumkani waseBhabhiloni wabashiya ngasemva, wamisela uGedaliya+ phezu kwabo unyana ka-Ahikam+ unyana kaShafan.+
23 Xa zonke iintloko zomkhosi wamajoni,+ zona namadoda azo, zevayo ukuba ukumkani waseBhabhiloni wayemisele uGedaliya, ngoko nangoko zeza kuGedaliya eMizpa,+ oko kukuthi, uIshmayeli unyana kaNetaniya noYohanan unyana kaKareya noSeraya unyana kaTanumete umNetofa noYahazaniya unyana womMahakati, bona namadoda abo.
24 Wandula uGedaliya wafunga+ kubo namadoda abo wathi kubo: “Ningoyiki ukuba ngabakhonzi bamaKhaledi. Hlalani kwilizwe lenu nize nikhonze ukumkani waseBhabhiloni, konilungela.”+
25 Kwathi ngenyanga yesixhenxe+ kwafika uIshmayeli+ unyana kaNetaniya unyana kaElishama wenzala yasebukhosini, ekunye namadoda alishumi, amxabela uGedaliya+ wafa, yena namaYuda namaKhaledi awayekunye naye eMizpa.+
26 Emva koko bonke abantu, ukususela komncinane kuse komkhulu, neentloko zemikhosi yamajoni basuka beza eYiputa;+ kuba babesoyika amaKhaledi.+
27 Kwathi ngonyaka wamashumi amathathu anesixhenxe wokuthinjwa kukaYehoyakin+ ukumkani wakwaYuda, ngenyanga yeshumi elinesibini, ngosuku lwamashumi amabini anesixhenxe lwenyanga leyo, uEvili-merodaki+ ukumkani waseBhabhiloni, ngonyaka wokuba ngukumkani kwakhe, wayiphakamisa intloko+ kaYehoyakin ukumkani wakwaYuda endlwini yamabanjwa;
28 wathetha izinto ezilungileyo naye, wandula ke wayiphakamisa itrone yakhe ngakumbi kuneetrone zookumkani ababekunye naye eBhabhiloni.+
29 Waza wazikhulula izambatho zakhe zasentolongweni;+ wadla isonka+ rhoqo phambi kwakhe yonke imihla yobomi bakhe.
30 Ke wona umxhesho wakhe,+ wayenikwa umxhesho ovela kukumkani rhoqo, mihla le njengemfanelo, yonke imihla yobomi bakhe.
Yithumele
Yithumele
2 Kumkani 25
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=25&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D25%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ileta Evela KwiQumrhu Elilawulayo
Bakhonzi Abangamadlelane Kunye Nathi:
Siyakuvuyela ukunibhalela ekuqaleni kwalo nyaka ubalulekileyo! Ekupheleni kuka-2014, kuza kube kudlule iminyaka eyi-100 uKumkani wethu othandekayo uYesu Kristu elawula phakathi kweentshaba zakhe.—INdu. 110:1, 2.
Ekuqaleni kwalo nyaka wenkonzo, kwintlanganiso yonyaka yeWatch Tower Bible and Tract Society of Pennsylvania, iKomiti yeBhayibhile yeNguqulelo Yehlabathi Elitsha yakhulula iBhayibhile yesiNgesi ehlaziyiweyo neyona iguqulelwe kakuhle kwiiBhayibhile ezikhoyo. UYehova wasebenzisa oonyana bakhe abathanjisiweyo ukuze benze iNguqulelo Yehlabathi Elitsha yokuqala. (Roma 8:15, 16) Loo nto nje iyodwa yenza le nguqulelo ikhetheke, ngaba awuvumelani noko?
Kangangeminyaka emininzi, ukuguqulelwa kweBhayibhile ibiyeyona nto iphambili kwiKomiti Yokubhala yeQumrhu Elilawulayo. Sithethanje, iNguqulelo Yehlabathi Elitsha epheleleyo okanye iinxalenye zayo ifumaneka ngeelwimi eziyi-121. Siyanibongoza ukuba nibonise uYehova indlela eniyixabise ngayo le Bhayibhile. Yifundeni yonke imihla nize nicamngce ngayo. Ngaloo ndlela niza kusondela ngakumbi kuMbhali wayo, uYehova uThixo.—Yak. 4:8.
Siyachukumiseka xa sisiva ngendlela abaye bajamelana ngayo neemvavanyo abazalwana noodade wethu esibathandayo. Maxa wambi basenokungakwazi ukuba kunye nabazalwana babo. Ngokomzekelo, kwenye intsapho yaseAsia, ubomi basuka batshintsha xa umama welo khaya waf’ umzimba. Noogqirha babedidekile ibe bengakwazi ukumnceda. Yayibuhlungu nyhani ke le! Ngoku umyeni wakhe uchith’ imini nobusuku enyamekele inkosikazi yakhe. Unyana neentombi zabo ezimbini bangumzekelo omhle njengamaKristu ngokuxhasa abazali babo. Le ntsapho kunye nani nonke bamelana ngokuphumelelayo nezilingo ezahlukahlukeneyo ninokulufumana uvuyo olufumaneka ngokunyamezela izilingo ezivavanya ukholo. (Yak. 1:2-4) UYehova uqinisekisa abathanjiswa nezinye izimvu ukuba ziya konwaba xa ziqhubeka zinyamezela izilingo, kuba ziya kusikelelwa ngesipho sobomi obungunaphakade!—Yak. 1:12.
Abebeze eSikhumbuzweni kulo nyaka uphelileyo babeyi-19 241 252. Kuyakhuthaza ukubona abantu abaninzi bezukisa uYehova noYesu Kristu ngokuza kweyona ntlanganiso ibalulekileyo yonyaka yabantu bakaThixo! Ebudeni bexesha leSikhumbuzo, abantu abazizigidi bamzukise ngokuba ngoovulindlela abangabancedani ngoMatshi nangoAprili. Ikhuthaza ngokwenene loo nto! Siye sakuvuyela nokuva ukuba abo bangoovulindlela abangabancedani ebudeni benyanga yotyelelo banokuhlala de iyophela intlanganiso yoovulindlela, enoba utyelelo alukho ngoMatshi nangoAprili. Abantu abaphaphileyo ngokomoya bayayibona imfuneko yokuhlala bexakekile zizinto ezenziwa libandla nangomsebenzi wokushumayela. Ukuxakeka kusinceda sihlale somelele ukuze uMtyholi angalwenzi buthathaka ukholo lwethu aze asiwise.—1 Kor. 15:58.
Kuyakhuthaza ukuphawula ukuba ebudeni bonyaka wenkonzo odlulileyo abantu abayi-277 344 baye bafuzisela uzahlulelo lwabo ngokubhaptizwa emanzini ibe sithethanje basendleleni yobomi kunye nabazalwana babo abasehlabathini lonke! (Mat. 7:13, 14) Kufuneka sibaxhase aba basebatsha ukuze ‘bazinze elukholweni.’ (Kol. 2:7) Qhubekani nikhuthazana ukuze ninyamezele de kube sekupheleni. (Mat. 24:13) “Yithuthuzeleni imiphefumlo edandathekileyo, baxhaseni ababuthathaka, nizeke kade umsindo kubo bonke.” (1 Tes. 5:14) Ngamana ngamnye kuthi ‘angathandaza ngokungapheziyo’ esithi: “Mabufike ubukumkani bakho.”—1 Tes. 5:17; Mat. 6:10.
Ncedani niyinandiphe le Ncwadi Yonyaka nize nazi ukuba sithanda ngamnye kuni bathandi bakaYehova!
Abazalwana benu,
IQumrhu Elilawulayo LamaNgqina KaYehova


text:
Iimpendulo Zemibuzo YeBhayibhile
Ngaba uya kuze abekho urhulumente wehlabathi lonke?
Cinga nje ngendlela urhulumente wehlabathi anokubanceda ngayo abantu. Namhlanje abantu abaninzi bayahlupheka, ngoxa abanye bezizityebi ezingawothiyo umlilo. Kodwa urhulumente onovelwano ebeya kuqinisekisa ukuba abantu banayo yonke into abayidingayo. Ucinga ukuba abantu bangaze balawule ngolo hlobo?—Funda uYeremiya 10:23.
Ukutyhubela imbali, oorhulumente baye bohluleka ngeendlela ezininzi ukunyamekela abantu, ingakumbi amahlwempu. Abanye oorhulumente bakhohlakele. (INtshumayeli 4:1; 8:9) Kodwa uThixo uSomandla uthembisa ukuzisa urhulumente oza kungena endaweni yabo bonke abanye. UMlawuli waloo rhulumente uza kubanyamekela abantu.—Funda uIsaya 11:4; uDaniyeli 2:44.
Buza kwenza ntoni uBukumkani bukaThixo?
UYehova uThixo ukhethe uMlawuli wehlabathi ofanelekileyo—uNyana wakhe, uYesu. (Luka 1:31-33) Xa wayesemhlabeni, uYesu wayekuthanda ukunceda abantu. Ngoku unguKumkani, ibe uza kumanyanisa abantu bazo zonke iintlanga aze aphelise ukubandezeleka.—Funda iNdumiso 72:8, 12-14.
Ngaba bonke abantu baza kumamkela njengoMlawuli uYesu? Hayi. Kodwa uYehova unomonde. (2 Petros 3:9) Unika abantu ithuba lokwamkela ukuba uYesu nguMlawuli. Kungekudala, uYesu uza kubatshabalalisa abantu ababi aze azise uxolo nonqabiseko emhlabeni wonke.—Funda uMika 4:3, 4.
Funda Okungakumbi
Buyintoni UBukumkani BukaThixo?
Abantu abaninzi bayawazi uMthandazo weNkosi. Litheth’ ukuthini ibinzana elithi: “Mabufike ubukumkani bakho”?
Ngaba UThixo Uza Kuzisa Urhulumente Oza Kulawula Ihlabathi Lonke?
Kwihlabanti lonke abantu baneengxaki. Ngaba lo mlawuli wehlabathi unokuba sisicombululo?


text:
Chapter 1
1 Isityhilelo sikaYesu Kristu, awamnika sona uThixo, ukuba ababonise abakhonzi bakhe izinto ezimele ukubakho kamsinya; waqondisa wathumela ngaso isithunywa sakhe sasemazulwini kumkhonzi wakhe uYohane,
2 owalingqinelayo ilizwi likaThixo nobungqina bukaYesu Kristu, kwaneento zonke awazibonayo.
3 Unoyolo lowo uwalesayo, kwanabo bawevayo amazwi aso isiprofeto esi, bazigcine izinto ezibhaliweyo kuso; kuba ixesha likufuphi.
4 UYohane ubhalela amabandla asixhenxe akwelaseAsiya; uthi, Makube lubabalo kuni, noxolo oluvela kulowo ukhoyo, wayekho, uzayo; nakubo ooMoya abasixhenxe abaphambi kwetrone yakhe;
5 nakuYesu Kristu, oliNgqina elithembekileyo, Owamazibulo kubo abafileyo, uMphathi wookumkani bomhlaba. Kulowo wasithandayo, wasikhulula ezonweni zethu ngelilelakhe igazi,
6 wasenza ookumkani nababingeleli kuye uThixo uYise: kuye makubekho uzuko namandla, kuse emaphakadeni asemaphakadeni. Amen.
7 Yabonani, uza namafu; aye eya kumbona amehlo onke, kwanabo bamhlabayo; zaye ziya kummbambazelela zonke izizwe zomhlaba. Ewe, amen.
8 Mna ndinguAlfa no-Omega, isiqalo nesiphelo; itsho iNkosi, leyo ikhoyo, yayikho, izayo, uSomandla.
9 Mna Yohane, endikwangumzalwana wenu, nedlelane nani ngayo imbandezelo, nangabo ubukumkani, nangonyamezelo lukaYesu Kristu, ndaye ndisesiqithini ekuthiwa yiPatmos, ngenxa yelizwi likaThixo, nangenxa yobungqina bukaYesu Kristu.
10 Ndaye ndikuMoya ngemini eyeyeNkosi; ndeva emva kwam izwi elikhulu, ngathi lelexilongo,
11 lisithi, Mna ndinguAlfa no-Omega, owokuqala nowokugqibela. Okubonayo kubhale encwadini ukuthumele kuwo amabandla asixhenxe aseAsiya: e-Efese, eSmirna, ePergamo, eTiyatira, eSardesi, eFiladelfi, eLawodike.
12 Ndaza ndee guququ, ukuba ndilibone ilizwi elo belithetha nam. Ndithe guququ ke, ndabona iziphatho zezibane zegolide zisixhenxe;
13 naphakathi kweziphatho zosixhenxe ezo, ofana noNyana woMntu, ambethe ingubo efike ezinyaweni, ebhinqe emabeleni umbhinqo wegolide.
14 Intloko yakhe ke neenwele zimhlophe, njengoboya bezimvu obumhlophe njengekhephu; amehlo akhe enjengelangatye lomlilo;
15 iinyawo zakhe zifana nobhedu olubengezelayo, zingathi zivuthiswe eziko; izwi lakhe ngathi sisandi samanzi amaninzi.
16 Waye eneenkwenkwezi ezisixhenxe esandleni sakhe sokunene; emlonyeni wakhe kuphuma ikrele elibukhali, elintlangothi mbini; ubuso bakhe bunjengelanga, likhanya ngamandla alo.
17 Ndithe ndakumbona, ndasuka ndawa ezinyaweni zakhe, ndaba njengofileyo. Waza wabeka isandla sakhe sokunene phezu kwam, esithi kum, Musa ukoyika; mna ndingowokuqala nowokugqibela, ndinguye odla ubomi;
18 ndaye ndifile; yabona, ndingobudlayo ubomi kuse emaphakadeni asemaphakadeni. Amen. Ndinazo nezitshixo zelabafileyo nezokufa.
19 Zibhale izinto ozibonileyo, nezikhoyo, kwaneziya kubakho emva kwezo.
20 Imfihlakalo yeenkwenkwezi ezisixhenxe ozibonileyo esandleni sam sokunene, neziphatho zezibane zosixhenxe zegolide, yile: Iinkwenkwezi ezo zisixhenxe zizithunywa zawo amabandla asixhenxe; neziphatho ezo zisixhenxe uzibonileyo ngamabandla osixhenxe.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
14 Wathetha uYehova kuMoses, wathi:
2 “Thetha koonyana bakaSirayeli, ukuba bajike baze bamise inkampu phambi kwePihahiroti phakathi kweMigdoli nolwandle malunga neBhahali-tsefon.+ Nize nimise inkampu phambi kwayo, ngaselwandle.
3 Ngokuqinisekileyo uFaro uya kuthi ngoonyana bakaSirayeli, ‘Bayabhadula bedidekile elizweni. Intlango ibavingcele.’+
4 Ndoyiyeka ngokwenene ibe lukhuni intliziyo kaFaro,+ abasukele ngokuqinisekileyo ndize ndizukiseke ngoFaro nangomkhosi wakhe wamajoni wonke;+ azi ngokuqinisekileyo amaYiputa ukuba ndinguYehova.”+ Benza ke bona kanye njengoko.
5 Kamva waxelelwa ukumkani waseYiputa ukuba abantu babalekile. Yatshintsha ngoko nangoko intliziyo kaFaro neyabakhonzi bakhe ngokubhekisele kwabo bantu,+ baza bathi: “Siyenzele ntoni na le nto, yokusuka simndulule uSirayeli ebukhobokeni+ bethu?”
6 Ngoko walungisa iinqwelo zakhe zokulwa, waza wathabatha abantu bakhe kunye naye.+
7 Wathabatha amakhulu amathandathu eenqwelo ezikhethiweyo+ nazo zonke ezinye iinqwelo zaseYiputa namadoda okulwa kuyo nganye yazo.
8 Ngako oko uYehova wayiyeka yaba lukhuni intliziyo kaFaro ukumkani waseYiputa,+ waza wabasukela oonyana bakaSirayeli, nakuba oonyana bakaSirayeli babephume ngesandla esiphakamileyo.+
9 AmaYiputa abasukela, enamahashe onke eenqwelo zikaFaro namajoni akhe akhwele emahasheni+ nomkhosi wakhe wamajoni, abafikela bemise inkampu ngaselwandle, ngasePihahiroti malunga neBhahali-tsefon.+
10 Wathi akusondela uFaro, bawaphakamisa amehlo abo oonyana bakaSirayeli, bawabona amaYiputa ehamba emva kwabo; boyika kakhulu oonyana bakaSirayeli baza badanduluka kuYehova.+
11 Bathi kuMoses: “Kungokuba kungekho mangcwaba na eYiputa le nto usithabathileyo ukuba sifele entlango apha?+ Yini na ukuba usenze into enje, usikhuphe eYiputa?
12 Asililo na eli ilizwi ebesilithetha kuwe eYiputa, sisithi, ‘Siyeke siwakhonze amaYiputa’? Kuba kube kusilungele kanye ukuba sikhonze amaYiputa kunokuba sifele entlango.”+
13 Wathi uMoses ebantwini: “Musani ukoyika.+ Yimani ngokuqinileyo, nilubone usindiso lukaYehova, aya kunenzela lona namhlanje.+ Kuba amaYiputa lawo niwabonayo namhlanje, anisayi kuze niphinde niwabone kwakhona.+
14 UYehova uya kunilwela,+ ke nina niya kuthi cwaka.”
15 Wathi uYehova kuMoses: “Yini na ukuba udanduluke kum?+ Thetha koonyana bakaSirayeli ukuba bayichithe inkampu.
16 Ke wena, phakamisa intonga+ yakho uze wolule isandla sakho phezu kolwandle,+ ulwahlukanise, ukuze bahambe oonyana bakaSirayeli phakathi kolwandle emhlabeni owomileyo.+
17 Yabona ke, mna ndoziyeka zibe lukhuni iintliziyo zamaYiputa,+ angene emva kwabo ukuze ndifumane uzuko ngoFaro nangomkhosi wakhe wonke, ngeenqwelo zakhe zokulwa nangamajoni akhe akhwele emahasheni.+
18 Aya kuthi ke azi ngokuqinisekileyo amaYiputa ukuba ndinguYehova ekufumaneni kwam uzuko ngoFaro, ngeenqwelo zakhe zokulwa nangamajoni akhe akhwele emahasheni.”+
19 Yandula ingelosi+ kaTHIXO oyinyaniso eyayihamba phambi kweqela lamaSirayeli yaya emva kwalo, wasuka umqulu welifu phambi kwalo, wema emva kwalo.+
20 Wangena phakathi kweqela lamaYiputa neqela lamaSirayeli.+ Kweli icala waba lilifu elimnyama. Kweliya icala wakhanyisa ebusuku.+ Kwaye la maqela akazange asondelelane ubusuku bonke.
21 Wasolula uMoses isandla sakhe phezu kolwandle;+ waza walwenza uYehova lwabuyela umva ulwandle ngomoya onamandla wasempuma ubusuku bonke, waluguqula lwaba ngumhlaba owomileyo ulwandle,+ ahlukana amanzi.+
22 Ethubeni bangena oonyana bakaSirayeli phakathi elwandle emhlabeni owomileyo,+ ngoxa amanzi ayeludonga ngasekunene kwabo nangasekhohlo kwabo.+
23 Asukela amaYiputa, enamahashe onke kaFaro neenqwelo zakhe zokulwa namajoni akhe akhwele emahasheni, angena emva kwabo+ phakathi elwandle.
24 Kwathi ngomlindo wakusasa uYehova wakhangela kwiqela lamaYiputa esemqulwini womlilo nelifu,+ walivusela isiphithiphithi iqela lamaYiputa.+
25 Waqhubeka ewatoncula amavili eenqwelo zawo, aziqhuba nzima;+ aza athi amaYiputa: “Masisabe ebusweni bukaSirayeli, kuba ngokuqinisekileyo uYehova uyawalwela kumaYiputa.”+
26 Ekugqibeleni uYehova wathi kuMoses: “Yolula isandla sakho phezu kolwandle,+ ukuze amanzi abuyele phezu kwamaYiputa, neenqwelo zawo zokulwa, namajoni awo akhwele emahasheni.”
27 Wasolula ngoko nangoko uMoses isandla sakhe phezu kolwandle, lwaza ulwandle lwabuyela kwimeko yalo eqhelekileyo ekuzeni kokusa. Asaba kulo amaYiputa, kodwa uYehova wawavuthululela amaYiputa phakathi elwandle.+
28 Aya ebuyelana ngokubuyelana amanzi.+ Ekugqibeleni azigubungela iinqwelo zokulwa namajoni akhwele emahasheni kwanomkhosi wonke wamajoni kaFaro owawungene elwandle emva kwabo.+ Akwasala namnye kubo.+
29 Bona oonyana bakaSirayeli, bahamba emhlabeni owomileyo phakathi kwintsele yolwandle,+ asuka amanzi aba ludonga ngasekunene kwabo nangasekhohlo kwabo.+
30 Ngaloo ndlela uYehova wawasindisa amaSirayeli ngaloo mini, esandleni samaYiputa,+ waza uSirayeli wawabona amaYiputa efile elunxwemeni lolwandle.+
31 Wakubona ke uSirayeli ukusebenza kwesandla esikhulu sikaYehova nxamnye namaYiputa; bamoyika abantu uYehova baza bakholwa kuYehova nakuMoses umkhonzi wakhe.+
Yithumele
Yithumele
Eksodus 14
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=14&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D14%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg